Պոլ վան Օստայեն

**Պոլ վան Օստայեն** (հոլանդերեն՝ *Paul van Ostaijen.* ), ծնունդով բելգիացի հոլանդալեզու բանաստեղծ, էսսեիստ և արձակագիր։

## Կյանքի վաղ շրջան։ Մականունը
Վան Օստայենը ծնվել է Անտվերպենում։ Հայրը հոլանդացի էր, մայրը՝ ֆլամանդացի։ Պոլի մականունը Պ*արոն 1830* էր, որը առաջացել էր Անտվերպենի փողոցներով 1830-ական թվականների դենդիի հագուստով քայլելու նրա սովորությունից։

Նրա պոեզիայում զգացվում են մոդեռնիզմի, էքսպրեսիոնիզմի, դադաիզմի և վաղ սյուրռեալիզմի ազդեցությունները, սակայն դրա հետ մեկտեղ՝ Վան Օստայենի ոճը չափազանց ինքնատիպ է։

## Ֆլամինգանտը
Վան Օստայենը ակտիվ ֆլամինգանտ էր՝ ֆլամանդական անկախության բոցավառ կողմնակից։ Ինչպես այդ շարժման մյուս մասնակիցները, նա նույնպես Առաջին համաշխարհային պատերազմի ժամանակ հույս ուներ, որ գերմանացիների օգնությամբ կհասնեն Ֆլանդրիայի անկախացմանը, և ամեն կերպ աջակցում էր գերմանացիներին։ Պատերազմից հետո, որպեսզի խուսափի կոլլաբորացիոնիզմի մեջ մեղադրվելուց և պատժվելուց, նա ստիպված է եղել փախչել Բեռլին, որն այդ տարիներին դադաիզմի և էքսպրեսիոնիզմի կենտրոններից մեկն էր։ Այստեղ վան Օստայենը հանդիպել, շփվել է բազմաթիվ արվեստագետների, գրավվել հատկապես դադաիզմով, իսկ հանապազօրյա հացը վաստակել է՝ կատարելով զանազան աշխատանքներ՝ վերելակավարից մինչև կոշիկավաճառ։ Ընդ որում՝  նաև պայքարում էր ծանր հոգեկան ճգնաժամը հաղթահարելու համար։

1921 թվականին նա վերադարձել է Բելգիա, համաներմամբ արդարացվել, զորակոչվել  է և երկու տարի բանակում ծառայելուց հետո զորացրվել, որոշ ժամանակ անց Բրյուսելում արվեստի պատկերասրահ է բացել։ 1927 թվականին վարակվել է տուբերկուլյոզով, հաջորդ տարում մահացել է այդ հիվանդությունից Վալոնյան Արդենների Միավոյե-Անթե առողջարանում ։

Չեխ բանաստեղծ Իվան Վերնիշը այնքան տպավորված էր «վան Օստայենի հանճարով», որ հոլանդերեն է սովորել, որպեսզի կարողանա թարգմանել նրան։ Նրա թարգմանությունների ժողովածուն տպագրվել է 1990 թվականին *Tanec gnómů*, *Թզուկների պարը* վերնագրով։

## Պոեզիա
աջից|մինի| ''Boem paukeslag'', Վան Օստայենի ամենահայտնի բանաստեղծություններից մեկը

* *Music hall /* *Երաժշտության սրահ* (1916)
* *Het sienjaal* ( *Ազդանշան*, 1918)
* *Bezette stad* ( *Օկուպացված քաղաք*, 1921)
* *De Feesten van Angst en Pijn* ( *Վախի և տառապանքի տոներ*, գրված 1921 թ., հրատարակվել է հետմահու)
* *Nagelaten gedichten* ( անտիպ *բանաստեղծությունների ժողովածու՝* հրատարակված հետմահու 1928 թ.)

## Այլ հրապարակումներ
* մինի|Պաստառ «Փոքրիկ բանաստեղծություն Սինտ Նիկլասի համար» բանաստեղծությամբ։ Գրել է Պոլ վան Օստայենը: *De trust der vaderlandsliefde* ( *Հայրենասիրության վստահությունը*, 1925, գրոտեսկներ )
* *Gebruiksaanwijzing der lyriek* ( Քնարերգության *ձեռնարկ*, 1926, դասախոսություն)
* *Het bordeel van Ika Loch* ( *Իկա Լոխի հասարակաց տունը*, 1926, գրոտեսկներ)
* *De bende van de stronk* ( *The stump gang*, 1932, գրոտեսկներ)

## Ծանոթագրություններ

## Գրականություն
* Краткая литературная энциклопедия. Т.5. М.,1968.- С.486.
* Тенгберген М., Михайлова И. Антверпен литературный. Антверпенский поэт Паул ван Остайен. В сб.: Санкт-Петербург-Антверпен.50 лет партнёрства. СПб.: «Европейский дом», 2008. — С.149-171. ISBN 978-5-8015-0236-6
* Gerrit Borgers, «Kroniek van Paul van Ostaijen 1896—1928», Uitgeverij Scheltens & Giltay, Den Haag; Uitgeverij Orion, Brugge, 1975, 154 blz., ISBN 90 264 3526 6
* Beekman, E.M. Homeopathy of the absurd. The Grotesque in Paul van Ostaijen’s Creative Prose. Den Haag. Nijhoff.1970.-X, 196 p.

## Արտաքին հղումներ
* ''Nagelaten gedichten''
* Համառոտ կենսագրություն
* Биография, библиография, разные стихи
* Dandy en dichter 
* Sonja AJ Neef: Kalligramme. Zur Medialität einer Schrift. Anhand von Paul van Ostaijens «De feesten van angst en pijn». Ամստերդամ։ ASCA Press 2000
* 

Կատեգորիա:Հոլանդացի բանաստեղծներ
Կատեգորիա:20-րդ դարի բանաստեղծներ
Կատեգորիա:Տուբերկուլոզից մահացածներ
Կատեգորիա:Բանաստեղծներ այբբենական կարգով
Կատեգորիա:Գրողներ այբբենական կարգով
Կատեգորիա:1928 մահեր
Կատեգորիա:1896 ծնունդներ